Andreas Weimann

Rapid Wien

Dilahirkan di Vienna, Weimann memulakan kariernya dengan kelab FC Stadlau sebelum menyertai Rapid Wien ketika berumur tiga belas tahun. Dia kekal di sana selama tiga tahun, sebelum ditandatangani oleh kelab Liga Perdana Inggeris, Aston Villa. Dia menyertai kelab itu bersama rakan senegaranya, Dominik Hofbauer. Dia sejak itu berkata dia masih lagi menyokong Rapid.

Karier awal

Weimann mewakili kelab itu ketika 2009 Peace Cup menentang Juventus, Atlante dan F.C. Porto. Penyerang itu merupakan pemain penting dalam pasukan simpanan Aston Villa, terutamanya pada musim 2009–10 mengisi kekosongan yang ditinggalkan oleh Nathan Delfouneso dimana dia mengakhiri musim sebagai penjaring terbanyak Liga Simpanan Selatan dengan sembilan gol.
Selepas aksi mengagumkan dalam pasukan simpanan, Weimann menandatangani kontrak lanjutan yang akan mengekalkan dia bersama kelab itu sehingga bulan Jun 2012.
Pada 8 Mei 2010, Weimann dinamakan dalam skuad sementara untuk perlawanan terakhir musim menentang Blackburn Rovers selepas menarik hati pengurus Martin O'Neill semasa perlawanan akhir Play-off pasukan simpanan menentang Manchester United. Walau bagaimanapun, dia tidak termasuk dalam senarai akhir 18 pemain yang dipilih.
Pada 16 Mei 2010, Weimann merupakaan ahli pasukan Aston Villa yang memenangi Hong Kong Soccer Sevens tournament. Kemuncak persembahannya semasa pertandingan itu adalah gol hatrik ketika menentang Pilihan Liga Yau Yee dari Hong Kong.
Pada 27 Julai 2010, Weimann menjaringkan dua gol untuk Aston Villa dalam perlawanan persahabatan pra-musim menentang Walsall. Semasa bulan berikutnya, pada 6 Ogos, Weimann masuk sebagai pemain gantian dan beraksi untuk pasukan utama ketika perlawanan persahabatan di tempat sendiri menentang kelab Sepanyol, Valencia.
Pada 14 Ogos 2010, Weimann membuat penampilan penuh liga pertamanya untuk Aston Villa, menggantikan Ashley Young sebagai pemain gantian pada minit ke-86 ketika menentang West Ham United. Pengurus sementara Villa, Kevin MacDonald menamakan Weimann dalam skuad 20 pemain ke Austria untuk berhadapan dengan bekas kelabnya, Rapid Vienna dalam LIga Europa UEFA pada 19 Ogos 2010; Dia masuk menggantikan Marc Albrighton pada minit ke-79 dan mengalami kecederaan tiga minit kemudian. Dia tidak boleh beraksi sehingga bulan Januari 2011.

Watford (pinjam)

Pada 19 Januari 2011, Weimann menyertai Watford secara pinjaman untuk baki musim 2010–11. Dia membuat penampilan sulung untuk Watford dalam Piala FA menentang Brighton and Hove Albion. Dia kemudiannya membuat penampilan sulung liga menentang Crystal Palace pada 1 Februari 2011, dan menjaringkan gol. Dia bermain 19 kali secara keseluruhan untuk Watford, menjaringkan 4 gol.
Weimann kembali ke Aston Villa dan membuat penampilan pertamanya untuk musim 2011–12 pada 23 Ogos 2011 dalam pusingan kedua Piala Liga menentang Hereford United. Tiga hari kemudian pada 26 Ogos, dia menandatangani kontrak baru untuk mengekalkannya di Villa Park sehingga tahun 2014 Weimann kembali ke Watford secara pinjaman sehingga bulan Januari 2012. Dia membuat tiga penampilan liga Championship untuk Watford. Pada 23 September, Weimann telah dipanggil semula oleh kelab asalnya.